
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθ. 2ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  5/2012

ΘΕΜΑ: Έκφραση σύμφωνης γνώμης για την κατάρτιση του Οργανισμού Εσωτερικής Υπηρεσίας του ΝΠΔΔ «Πολιτιστικό και Αθλητικό Κέντρο Δήμου Πύργου

    Στον Πύργο και στο Δημοτικό Κατάστημα σήμερα στις 2 του μηνός Φεβρουαρίου, του έτους 2012, ημέρα Πέμπτη και ώρα 19:00 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθμό πρωτ. 3805/27-1-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Πρόεδρος κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 32 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος, 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος, 11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία, 14. Φραγκαντώνης Παναγιώτης, 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Λιατσής Γαβριήλ – Επικεφαλής της Μείζονος Μειοψηφίας, 23. Δημόπουλος Φώτιος, 24. Ανδριόλας Γεώργιος, 25. Κουρμπανάς Γεώργιος, 26. Λιατσής Δημήτριος, 27. Γεράνιος Κων/νος, 28. Αγγελακοπούλου Ανδριάνα, 29. Γιάνναρος Χρήστος – Επικεφαλής της παράταξης «Λαϊκή συσπείρωση», 30. Καραμπέτσος Αθανάσιος, 31. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», 32. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΩΝ:
1. Γιαννακούλιας Θεόδωρος, ο οποίος δεν προσήλθε, αν και η πρόσκληση τους επιδόθηκε νομίμως.
Στη συνεδρίαση για την τήρηση των πρακτικών παρίστατο  η υπάλληλος του Δήμου Π. Λιβέρη.

---------


Ακολούθως ο Πρόεδρος έθεσε υπόψη του Δημοτικού Συμβουλίου το 2ο θέμα της ημερήσιας διάταξης με τίτλο: «Έκφραση σύμφωνης γνώμης για την κατάρτιση Οργανισμού Εσωτερικής Υπηρεσίας του ΝΠΔΔ «Πολιτιστικό και Αθλητικό Κέντρο Δήμου Πύργου» και ανέφερε:

«Βάσει των διατάξεων του άρθρου 103 παρ. 9 του Ν.3852/10 το Διοικητικό Συμβούλιο του ΝΠΔΔ «Πολιτιστικό και Αθλητικό Κέντρο Δήμου Πύργου», με την 1/12 απόφασή του, ομόφωνα, ψήφισε τον Οργανισμό Εσωτερικής Υπηρεσίας του, ο οποίος καταρτίσθηκε σύμφωνα:
· Με τις διατάξεις του άρθρου 103 παρ. 10 του Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης», σε συνδυασμό με τις διατάξεις του Ν. 3584/2007 «Κύρωση του Κώδικα Κατάστασης Δημοτικών και Κοινοτικών Υπαλλήλων»
· Την υπ’ 144/11 απόφαση του δημοτικού συμβουλίου περί συγχώνευσης νομικών προσώπων και σύστασης νέου ΝΠΔΔ με την επωνυμία «Πολιτιστικό και Αθλητικό Κέντρο Δήμου Πύργου» που δημοσιεύθηκε στο ΦΕΚ 1549/27-06-11 τεύχος 2ο
και
· Τον οδηγό σύνταξης ΟΕΥ ΝΠΔΔ που εκπόνησε η Ελληνική Εταιρεία Τοπικής Αυτοδιοίκησης & Διοίκησης Α.Ε. για λογαριασμό του Υπουργείου Εσωτερικών Αποκέντρωσης & Ηλεκτρονικής Διακυβέρνησης (ΥΠΕΣΑΗΔ)

Κατόπιν των ανωτέρω και της υπ’ αριθ. 83/12 έγγραφης εισήγησης του Προέδρου του Νομικού Προσώπου, κ α λ ε ί τ α ι  το σώμα, σύμφωνα με τα οριζόμενα στις διατάξεις του άρθρου 10 παρ. 7 του Ν.3584/07, να εκφράσει τη σύμφωνη γνώμη του  για την κατάρτιση του ΟΕΥ του ΝΠΔΔ «Πολιτιστικό και Αθλητικό Κέντρο Δήμου Πύργου».


Το Δημοτικό Συμβούλιο Πύργου,


Λαμβάνοντας υπόψη του:

· Με τις διατάξεις των άρθρων 65, 103 παρ. 7, 9, 10 του Ν. 3852/10 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης – Πρόγραμμα Καλλικράτης»

· Τις διατάξεις του άρθρου 10 του Ν.3584/2007 «Κύρωση του Κώδικα Κατάστασης Δημοτικών και Κοινοτικών Υπαλλήλων»
· Την υπ’ αριθ. 1/12 απόφαση του Διοικητικού Συμβουλίου του Νομικού Προσώπου με θέμα «Ψήφιση του Οργανισμού Εσωτερικών Υπηρεσίας του ΝΠΔΔ Πολιτιστικό και Αθλητικό Κέντρο Δήμου Πύργου»,
· Την υπ’ αριθ. 83/12 έγγραφη εισήγηση του Προέδρου του ΝΠΔΔ, μετά από διαλογική συζήτηση,
α π ο φ α σ ί ζ ε ι

Ομόφωνα, εκφράζει τη σύμφωνη γνώμη του, για την κατάρτιση του Οργανισμού Εσωτερικής Υπηρεσίας του ΝΠΔΔ: «Πολιτιστικό και Αθλητικό Κέντρο Δήμου Πύργου», ο οποίος ψηφίστηκε με την υπ’ αριθ. 1/12 απόφαση του Διοικητικού του Συμβουλίου και συνοδεύει την παρούσα απόφαση αποτελώντας αναπόσπαστο κομμάτι της.
Οι Δημοτικοί Σύμβουλοι κ.κ Φ. Δημόπουλος, Α. Καραμπέτσος και Π. Σκαρτσιάρης, είχαν αποχωρήσει απ’ τη συνεδρίαση πριν τη συζήτηση και έγκριση του θέματος.

Η παρούσα απόφαση έλαβε αύξοντα αριθμό 5/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:    
      Ο ΠΡΟΕΔΡΟΣ                      ΤΑ ΜΕΛΗ                   Ο ΓΡΑΜΜΑΤΕΑΣ

       Ε. ΚΑΝΝΗΣ                                                   Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος  7 – 2 - 2012
Ο ΔΗΜΑΡΧΟΣ

ΜΕΔ

ΕΙΣΗΓΗΤΙΚΗ ΕΚΘΕΣΗ 

Ο.Ε.Υ ΤΟΥ ΝΠΔΔ: 

«ΠΟΛΙΤΙΣΤΙΚΟ ΚΑΙ ΑΘΛΗΤΙΚΟ ΚΕΝΤΡΟ ΔΗΜΟΥ ΠΥΡΓΟΥ»


Ο Ο.Ε.Υ. του ΝΠΔΔ «ΠΟΛΙΤΙΣΤΙΚΟ & ΑΘΛΗΤΙΚΟ ΚΕΝΤΡΟ ΔΗΜΟΥ ΠΥΡΓΟΥ»  εκπονήθηκε από ομάδα εργασίας, που συγκροτήθηκε με την αριθμ.πρωτ. 52/18-11-2011 απόφαση του Προέδρου, αποτελούμενη από:

· τον Αντιπρόεδρο του νομικού προσώπου υπεύθυνου στον Τομέα Πολιτισμού, κο Χρήστο Κωνσταντόπουλο,

· τον Αντιπρόεδρο του νομικού προσώπου υπεύθυνου στον Τομέα Αθλητισμού, κο Ιωάννη Αργυρόπουλο,

· την υπάλληλο του νομικού προσώπου κα Χιούλα Θεωδοροπούλου και 

· την υπάλληλο του Δήμου Πύργου κα Παναγιώτα Παπαχριστοπούλου.
Η κατάρτισή του έγινε με βάση:

1. Τις διατάξεις του άρθρου 10 του Ν.3584/2007 «ΚΥΡΩΣΗ ΤΟΥ ΚΩΔΙΚΑ ΚΑΤΑΣΤΑΣΗΣ ΔΗΜΟΤΙΚΩΝ & ΚΟΙΝΟΤΙΚΩΝ ΥΠΑΛΛΗΛΩΝ», όπως ισχύει σήμερα.

2. Τις διατάξεις του άρθρου 103 § 9-10 του Ν.3852/2010 «ΝΕΑ ΑΡΧΙΤΕΚΤΟΝΙΚΗ ΤΗΣ ΑΥΤΟΔΙΟΙΚΗΣΗΣ & ΤΗΣ ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ – ΠΡΟΓΡΑΜΜΑ ΚΑΛΛΙΚΡΑΤΗΣ».

3. Τον οδηγό σύνταξης Ο.Ε.Υ. δημοτικών ΝΠΔΔ καθώς και τα σχετικά υποδείγματα, που εκπόνησε η Ελληνική Εταιρία Τοπικής Ανάπτυξης & Αυτοδιοίκησης Α.Ε. (Ε.Ε.Τ.Α.Α.  Α.Ε.) για λογαριασμό του Υπουργείου Εσωτερικών, Αποκέντρωσης & Ηλεκτρονικής Διακυβέρνησης (ΥΠΕΣΑΗΔ).

4. Την αριθμ.144/2011 απόφαση του Δημοτικού Συμβουλίου Πύργου  που αφορά στη συγχώνευση επτά (7) νομικών προσώπων και τη σύσταση νέου με την επωνυμία «ΠΟΛΙΤΙΣΤΙΚΟ & ΑΘΛΗΤΙΚΟ ΚΕΝΤΡΟ ΔΗΜΟΥ ΠΥΡΓΟΥ», όπως δημοσιεύθηκε στο ΦΕΚ 1549/27-06-2011 τεύχος 2ο.

Βασικό στόχο της παρούσας πρότασης αποτέλεσε η σύνταξη ενός σύγχρονου και αποτελεσματικού Ο.Ε.Υ., ο οποίος θα αποτελέσει τη βάση πάνω στην οποία η διοίκηση του νομικού προσώπου:

· Θα στηριχθεί για την οργάνωση και στελέχωση του ΝΠΔΔ με κύριο γνώμονα την αξιοποίηση του υφιστάμενου προσωπικού αλλά και του προσωπικού του Δήμου Πύργου, το οποίο δύναται να παρέχει στο νομικό πρόσωπο το σύνολο ή μέρος των υπηρεσιών υποστήριξης (υπηρεσίες διοικητικής – οικονομικής – ταμειακής – τεχνικής υποστήριξης).

· Θα αναπτύξει δράσεις που συμβάλλουν στην επίτευξη των σκοπών σύστασης του νομικού προσώπου και παρέχουν υπηρεσίες στους δημότες, σύμφωνα με τις αρμοδιότητές του στους τομείς του πολιτισμού και του αθλητισμού.

ΧΡΗΣΙΜΑ ΣΤΟΙΧΕΙΑ ΤΟΥ ΝΠΔΔ 
Τα νομικά πρόσωπα που συγχωνεύθηκαν, σύμφωνα με τις διατάξεις του άρθρου 103 § 1 του Ν.3852/2010, και αποτέλεσαν το νέο ΝΠΔΔ είναι τα εξής:

· ΔΗΜΟΤΙΚΟ ΣΤΑΔΙΟ ΠΥΡΓΟΥ

· ΟΡΓΑΝΙΣΜΟΣ ΔΗΜΟΤΙΚΩΝ ΚΕΝΤΡΩΝ ΑΘΛΗΣΗΣ ΔΗΜΟΥ ΠΥΡΓΟΥ

· ΔΗΜΟΤΙΚΟ ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΠΥΡΓΟΥ

· ΠΟΛΙΤΙΣΤΙΚΟ ΚΕΝΤΡΟ ΔΗΜΟΥ ΒΩΛΑΚΟΣ

· ΚΕΝΤΡΟ ΦΙΛΟΣΟΦΙΑΣ & ΠΑΙΔΕΙΑΣ ΔΗΜΟΥ ΠΥΡΓΟΥ

· ΘΕΑΤΡΙΚΟΣ ΟΡΓΑΝΙΣΜΟΣ

· ΧΟΡΩΔΙΑ ΔΗΜΟΥ ΠΥΡΓΟΥ

Σκοπός σύστασης και λειτουργίας  του ΝΠΔΔ στον ΤΟΜΕΑ ΠΟΛΙΤΙΣΜΟΥ:

· Δημιουργία και ανάπτυξη κάθε μορφής πνευματικής και γενικά πολιτιστικής δραστηριότητας στο Δήμο Πύργου
· Πραγματοποίηση διαλέξεων και ελεύθερων συζητήσεων
· Δημιουργία θεατρικού ομίλου και υποβοήθηση του έργου ιδιωτικών ερασιτεχνικών ομίλων
· Μετάκληση θεατρικών συγκροτημάτων και προβολή κινηματογραφικών ταινιών ποιότητας
· Δημιουργία βιβλιοθηκών, πινακοθήκης
· Διοργάνωση εκθέσεων ζωγραφικής, γλυπτικής, χειροτεχνίας, ειδών λαϊκής τέχνης και διακόσμησης
· Δημιουργία φιλαρμονικής, μουσικής χορωδίας, οργάνωση συναυλιών
· Δημιουργία ομίλου λαϊκών χορών και υποβοήθηση του έργου ιδιωτικών/ ερασιτεχνικών ομίλων
· Συγκέντρωση λαογραφικού υλικού, ίδρυση μουσείου και διοργάνωση εθιμοτυπικών εορτών
· Διαχείριση και λειτουργία Κέντρου Φιλοσοφίας και Παιδείας
· Διοργάνωση επιστημονικών συναντήσεων, συνεδρίων, σεμιναρίων
· Συστηματική προβολή των αρχαιολογικών χώρων του Δήμου Πύργου αλλά και των ιστορικών προσωπικοτήτων αυτού

Σκοπός σύστασης και λειτουργίας  του ΝΠΔΔ στον ΤΟΜΕΑ ΑΘΛΗΤΙΣΜΟΥ:

· Οργάνωση αθλητικών εκδηλώσεων και ανάπτυξη του αθλητισμού σε συνεργασία με τους λοιπούς αθλητικούς φορείς που δραστηριοποιούνται στα όρια του Δήμου Πύργου
· Οργάνωση, φροντίδα, εξυπηρέτηση, αξιοποίηση των γυμναστηρίων και γηπέδων (γήπεδο στην περιοχή Σπιάντζας, αθλητικό κέντρο Κούβελου, αθλητικό κέντρο Αγίας Βαρβάρας και κάθε άλλου αθλητικού κέντρου)  για την καλύτερη ικανοποίηση των αναγκών του Δήμου Πύργου
· Διαχείριση δημοτικών ή κρατικών επιχορηγήσεων

· Οργάνωση και λειτουργία του δημοτικού σταδίου Πύργου

· Διοργάνωση αθλητικών εκδηλώσεων 

· Συμμετοχή σε προγράμματα μαζικού αθλητισμού

· Λειτουργία τμημάτων αθλητισμού και άθλησης 

Υφιστάμενη κατάσταση (δραστηριότητες, στελέχωση, τακτικά έσοδα, κτιριακές εγκαταστάσεις):

	ΔΡΑΣΤΗΡΙΟΤΗΤΕΣ ΤΟΜΕΑ ΠΟΛΙΤΙΣΜΟΥ
	ΔΡΑΣΤΗΡΙΟΤΗΤΕΣ ΤΟΜΕΑ ΑΘΛΗΤΙΣΜΟΥ

	· Χορευτικό τμήμα 

· Τμήμα ζωγραφικής 

· Θεατρικό εργαστήρι            

· Λειτουργία πινακοθήκης 

· Διοργάνωση εκδηλώσεων 

· Συνεργασία με τοπικούς φορείς 

      (πχ θεατρικές ομάδες, πολιτιστικούς 

      συλλόγους) ή/και φορείς από άλλες 

      περιοχές (πχ θίασοι)  


	· Υλοποίηση προγραμμάτων άθλησης για όλους 

· Διοργάνωση εκδηλώσεων  

· Διεξαγωγή αγώνων ποδοσφαίρου–μπάσκετ–βόλεϊ 

· Προπονητικό πρόγραμμα συλλόγων (μπάσκετ – 

      βόλεϊ – σκοποβολής – ελληνορωμαϊκής πάλης)

· Διεξαγωγή περιφερειακών αγώνων κλασσικού   

     αθλητισμού

· Διεξαγωγή αγώνων ΣΕΓΑΣ

· Ποδοσφαιρικοί αγώνες Δ & Γ εθνικής κατηγορίας

· Πρωτάθλημα Γ–Β–Α ερασιτεχνικής κατηγορίας



	ΥΦΙΣΤΑΜΕΝΟ ΠΡΟΣΩΠΙΚΟ

	· Ένας (1) υπάλληλος κατηγορίας ΔΕ κλάδου διοικητικού – οικονομικού.

· Δύο (2) ηλεκτρολόγοι κατηγορίας ΔΕ, ο ένας εκ των οποίων έχει υποβάλει αίτηση 

      παραίτησης λόγω ορίου ηλικίας.

· Ένας (1) υδραυλικός κατηγορίας ΔΕ, ο οποίος έχει υποβάλει αίτηση παραίτησης

      λόγω συμπλήρωσης των συντάξιμων χρόνων υπηρεσίας.

· Ένας (1) φύλακας κατηγορίας ΥΕ.


	ΤΑΚΤΙΚΑ ΕΣΟΔΑ

	800.000,00 €  που προέρχεται  από  ετήσια τακτική επιχορήγηση του  Δήμου Πύργου  προς  το

νομικό   πρόσωπο,  βάσει  της  πράξης   σύστασης     (ΦΕΚ 1549/27-06-2011    τεύχος    2ο).


	ΚΤΙΡΙΑΚΕΣ ΕΓΚΑΤΑΣΤΑΣΕΙΣ

	Αίθουσα Πνευματικού Κέντρου 

Αίθουσα Εκθέσεων

Αίθουσα Πινακοθήκης

Αίθουσα Βιβλιοθήκης – Λαογραφικού Αρχείου

Θέατρο «ΑΠΟΛΛΩΝ»
	ΚΛΕΙΣΤΑ ΓΗΠΕΔΑ ΜΠΑΣΚΕΤ

Κλειστό Γήπεδο «Γ.ΒΑΣΙΛΑΚΟΠΟΥΛΟΣ»

Κλειστό Γυμναστήριο «ΚΟΥΒΕΛΟΣ»

Κλειστό Γήπεδο Μπάσκετ ΔΕ Ώλενας 

ΑΝΟΙΧΤΟΙ ΑΘΛΗΤΙΚΟΙ ΧΩΡΟΙ

Αθλητικό Κέντρο Αγίας Βαρβάρας

Κολυμβητήριο

	ΓΗΠΕΔΑ ΠΟΔΟΣΦΑΙΡΟΥ

1. Δημοτικό Στάδιο Πύργου                                    16.  Δημοτικό Γήπεδο Καράτουλα

2. Δημοτικά Γήπεδα Σπιάντζας                                17.  Δημοτικό Γήπεδο Μαγούλας   

3. Δημοτικό Γήπεδο Κατακόλου                              18.  Δημοτικό Γήπεδο Γούμερου        

4. Δημοτικό Γήπεδο Σκουροχωρίου                         19.  Δημοτικό Γήπεδο Χειμαδιού           

5. Δημοτικό Γήπεδο Μυρτιάς                                  20.  Δημοτικό Γήπεδο Ώλενας

6. Δημοτικό Γήπεδο Βουνάργου                              21.  Δημοτικό Γήπεδο Κουτσοχέρας

7. Δημοτικό Γήπεδο Κατσαρού                                22.  Δημοτικό Γήπεδο Αλφειούσας

8. Δημοτικό Γήπεδο Πρασίνου                                23.  Δημοτικό Γήπεδο Επιταλίου

9. Δημοτικό Γήπεδο Λαμπετίου                               24.  Δημοτικό Γήπεδο Ανεμοχωρίου

10. Δημοτικό Γήπεδο Κολιρίου                                  25.  Δημοτικό Γήπεδο Αλποχωρίου

11. Δημοτικό Γήπεδο Βοηθητικού Σταδίου                 26.  Δημοτικό Γήπεδο Ξυλοκέρας

12. Δημοτικό Γήπεδο Ελαιώνα                                   27.  Δημοτικό Γήπεδο Κορυφής

13. Δημοτικό Γήπεδο Αμπελώνα                                

14. Δημοτικό Γήπεδο Βαρβάσαινας                           

15. Δημοτικό Γήπεδο Λανθίου                            


Πρόταση οργάνωσης/στελέχωσης του ΝΠΔΔ (προτεινόμενες νέες θέσεις, υπολογισμός δαπάνης νέων θέσεων, οργανόγραμμα):

	ΠΡΟΤΕΙΝΟΜΕΝΕΣ ΘΕΣΕΙΣ

	ΚΛΑΔΟΣ
	ΕΙΔΙΚΟΤΗΤΑ
	ΣΧΕΣΗ 

ΕΡΓΑΣΙΑΣ
	ΥΠΗΡΕΣΙΑ
	ΘΕΣΕΙΣ

	ΠΕ
	Φυσικής Αγωγής & Αθλητισμού
	μόνιμος
	Τμήμα Πολιτιστικών & Αθλητικών Δραστηριοτήτων
	1

	ΤΕ
	Διοικητικών – Λογιστικών
	μόνιμος
	Γραφείο Υπηρεσιών Υποστήριξης:

Υπηρεσίες Διοικητικής – Οικονομικής – Ταμειακής Υποστήριξης
	1


	ΔΕ
	Τεχνικών – Ηλεκτρολόγων 
	μόνιμος
	Γραφείο Υπηρεσιών Υποστήριξης:

Υπηρεσίες τεχνικής υποστήριξης
	1

	ΔΕ
	Τεχνιτών – Υδραυλικών
	μόνιμος
	Γραφείο Υπηρεσιών Υποστήριξης:

Υπηρεσίες τεχνικής υποστήριξης
	1

	ΥΕ
	Φυλάκων
	μόνιμος
	Τμήμα Πολιτιστικών & Αθλητικών Δραστηριοτήτων
	1

	ΥΕ
	Κλητήρων – Γενικών Καθηκόντων
	μόνιμος
	Τμήμα Πολιτιστικών & Αθλητικών Δραστηριοτήτων
	2

	ΥΕ
	Καθαριότητας Εσωτερικών Χώρων
	μόνιμος
	Τμήμα Πολιτιστικών & Αθλητικών Δραστηριοτήτων
	2

	                                                 ΣΥΝΟΛΟ ΠΡΟΤΕΙΝΟΜΕΝΩΝ ΘΕΣΕΩΝ
	9


	ΥΠΟΛΟΓΙΣΜΟΣ ΝΕΩΝ ΘΕΣΕΩΝ (νομιμότητα πρότασης)
Σύμφωνα με τις διατάξεις του άρθρου 10 § 3 του Ν.3584/2007 ......η σύσταση θέσεων προσωπικού με τους Ο.Ε.Υ. γίνεται μετά από εκτίμηση των υπηρεσιακών αναγκών και με την προϋπόθεση ότι για τη σύσταση κάθε νέας οργανικής θέσης θα πρέπει ο μέσος όρoς των τακτικών εσόδων των δύο τελευταίων ετών να είναι διπλάσιος του ποσού στο οποίο ανέρχεται η ετήσια δαπάνη του βασικού μισθού του καταληκτικού κλιμακίου των προτεινόμενων νέων θέσεων πολλαπλασιαζόμενης της δαπάνης αυτής επί δύο......

	ΚΑΤΑΛΗΚΤΙΚΑ ΚΛΙΜΑΚΙΑ
	ΤΑΚΤΙΚΑ ΕΣΟΔΑ 

(Ετήσια τακτική επιχορήγηση του Δήμου Πύργου, 

βάσει συστατικής πράξης δεδομένου ότι πρόκειται για νεοσύστατο ΝΠΔΔ)

	ΠΕ
	ΤΕ
	ΔΕ
	ΥΕ
	

	2.097,00 €
	1.992,00 €
	1.558,00 €
	1.228,00 €
	

	ΕΤΗΣΙΟ ΚΟΣΤΟΣ ΝΕΑΣ ΘΕΣΗΣ 

(καταληκτικό κλιμάκιο χ 13 χ 2)
	

	54.522,00 €
	51.792,00 €
	40.508,00 €
	31.928,00 €
	800.000,00 €


	ΝΕΕΣ ΘΕΣΕΙΣ
	ΔΑΠΑΝΗ

	ΠΕ                                   1
	  54.522,00 €
	Τα τακτικά έσοδα είναι διπλάσια και πλέον της συνολικής δαπάνης των προτεινόμενων θέσεων, όπως αυτή υπολογίσθηκε βάσει του άρθρου 10 § 3 του Ν.3584/2007.

	ΤΕ                                   1
	  51.792,00 €
	

	ΔΕ                                   2
	  81.016,00 €
	

	ΥΕ                                   5
	159.640,00 €
	

	ΣΥΝΟΛΟ ΘΕΣΕΩΝ          9
	346.970,00 €

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ

ΝΟΜΙΚΟΥ ΠΡΟΣΩΠΟΥ ΔΗΜΟΣΙΟΥ ΔΙΚΑΙΟΥ

 «ΠΟΛΙΤΙΣΤΙΚΟ &  ΑΘΛΗΤΙΚΟ ΚΕΝΤΡΟ ΔΗΜΟΥ ΠΥΡΓΟΥ»

ΠΕΡΙΕΧΟΜΕΝΑ

ΔΙΑΡΘΡΩΣΗ ΥΠΗΡΕΣΙΩΝ ΝΠΔΔ
Άρθρο 1

Διάρθρωση υπηρεσιών

ΑΡΜΟΔΙΟΤΗΤΕΣ ΥΠΗΡΕΣΙΩΝ

Άρθρο 2
Αρμοδιότητες αυτοτελούς γραφείου διοίκησης, επικοινωνίας & δημοσίων σχέσεων

Άρθρο 3

Αρμοδιότητες τμήματος πολιτιστικών & αθλητικών δραστηριοτήτων


ΔΙΟΙΚΗΣΗ – ΕΠΟΠΤΕΙΑ – ΣΥΝΤΟΝΙΣΜΟΣ

Άρθρο 4

Διοίκηση – Εποπτεία – Συντονισμός

Άρθρο 5

Αρμοδιότητες Προϊσταμένου

Άρθρο 6

Κανονισμός λειτουργίας υπηρεσιών

ΘΕΣΕΙΣ ΠΡΟΣΩΠΙΚΟΥ

Άρθρο 7

Προσωρινές/προσωποπαγείς θέσεις με σχέση εργασίας ΔΔ
Άρθρο 8
Προσωπικό με σχέση εργασίας ΙΔΟΧ – Συμβάσεις μίσθωσης έργου
ΠΡΟΙΣΤΑΜΕΝΟΙ ΥΠΗΡΕΣΙΩΝ

Άρθρο 9

Προϊστάμενος υπηρεσιών

ΤΕΛΙΚΕΣ ΔΙΑΤΑΞΕΙΣ

Άρθρο 10

Τελικές διατάξεις

Ακροτελεύτιο άρθρο Κάλυψη δαπάνης

ΑΡΘΡΟ 1
ΔΙΑΡΘΡΩΣΗ ΥΠΗΡΕΣΙΩΝ


Οι υπηρεσίες του νομικού προσώπου περιλαμβάνουν τις παρακάτω οργανικές μονάδες ομαδοποιημένες σε ενότητες συναφούς σκοπού και αντικειμένου:

Στην ενότητα των «ΕΠΙΤΕΛΙΚΩΝ ΥΠΗΡΕΣΙΩΝ» περιλαμβάνεται το ΑΥΤΟΤΕΛΕΣ ΓΡΑΦΕΙΟ ΔΙΟΙΚΗΣΗΣ, ΕΠΙΚΟΙΝΩΝΙΑΣ & ΔΗΜΟΣΙΩΝ ΣΧΕΣΕΩΝ, το οποίο υπάγεται στον Πρόεδρο του νομικού προσώπου.

Στην ενότητα των «ΥΠΗΡΕΣΙΩΝ ΠΟΛΙΤΙΣΜΟΥ & ΑΘΛΗΤΙΣΜΟΥ» περιλαμβάνεται το ΤΜΗΜΑ ΠΟΛΙΤΙΣΤΙΚΩΝ & ΑΘΛΗΤΙΚΩΝ ΔΡΑΣΤΗΡΙΟΤΗΤΩΝ, στο οποίο υπάγονται τα εξής μη αυτοτελή γραφεία: 

1. Γραφείο Υπηρεσιών Υποστήριξης
2. Γραφείο Πολιτιστικών Δραστηριοτήτων
3. Γραφείο Αθλητικών Δραστηριοτήτων
Συνοπτικά, στις αρμοδιότητες του ΓΡΑΦΕΙΟΥ ΥΠΗΡΕΣΙΩΝ ΥΠΟΣΤΗΡΙΞΗΣ περιλαμβάνεται η παροχή υπηρεσιών διοικητικής – οικονομικής – ταμειακής – τεχνικής υποστήριξης του νομικού προσώπου. Το σύνολο ή μέρος των υπηρεσιών υποστήριξης μπορεί να παρέχεται στο νομικό πρόσωπο από τον Δήμο Πύργου.

Στις αρμοδιότητες του ΓΡΑΦΕΙΟΥ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ περιλαμβάνονται:

· Ιστορικό & Λαογραφικό Αρχείο – Βιβλιοθήκες

· Μουσεία – Πινακοθήκες

· Καλλιτεχνική Εκπαίδευση

· Πολιτιστικές Εκδηλώσεις

Στις αρμοδιότητες του ΓΡΑΦΕΙΟΥ ΑΘΛΗΤΙΚΩΝ ΔΡΑΣΤΗΡΙΟΤΗΤΩΝ περιλαμβάνονται:

· Αθλητικές Εγκαταστάσεις

· Αθλητικά Προγράμματα & Εκδηλώσεις

Τα ως άνω μη αυτοτελή γραφεία υπάγονται στο Τμήμα Πολιτιστικών & Αθλητικών Δραστηριοτήτων.

ΑΡΘΡΟ 2

ΑΡΜΟΔΙΟΤΗΤΕΣ ΑΥΤΟΤΕΛΟΥΣ ΓΡΑΦΕΙΟΥ ΔΙΟΙΚΗΣΗΣ, ΕΠΙΚΟΙΝΩΝΙΑΣ & ΔΗΜΟΣΙΩΝ ΣΧΕΣΕΩΝ


Το αυτοτελές γραφείο διοίκησης, επικοινωνίας & δημοσίων σχέσεων παρέχει κάθε είδους διοικητική και γραμματειακή υποστήριξη προς τον Πρόεδρο, τον Αντιπρόεδρο και το Διοικητικό Συμβούλιο του νομικού προσώπου και ιδίως:

· Οργανώνει τις συνεδριάσεις του Διοικητικού Συμβουλίου και τηρεί τα πρακτικά των συνεδριάσεων καθώς και αρχείο των αποφάσεων.

· Οργανώνει τις συναντήσεις του Προέδρου και του Αντιπροέδρου. Διεκπεραιώνει την προσωπική αλληλογραφία του Προέδρου,   τηρεί πρωτόκολλο και αρχείο αυτής. Τηρεί αρχείο των αποφάσεων του Προέδρου.
· Υποστηρίζει την οργάνωση και υλοποίηση  κάθε είδους εκδηλώσεων του νομικού προσώπου (πχ διαλέξεις, εορτές κλπ), οργανώνει και υλοποιεί προγράμματα προβολής του έργου και των υπηρεσιών που παρέχει το νομικό πρόσωπο.

· Eισηγείται και εφαρμόζει προγράμματα ενημέρωσης των πολιτών για τις επιδιώξεις, στόχους και υπηρεσίες του νομικού προσώπου με σκοπό τη δραστηριοποίηση των πολιτών (συνεντεύξεις τύπου, αφίσες κλπ).
· Παρακολουθεί συστηματικά τα δημοσιεύματα (έντυπα & ηλεκτρονικά) σχετικά με τις δραστηριότητες του νομικού προσώπου και ενημερώνει σχετικά  τα όργανα διοίκησής του. Τηρεί αρχείο δημοσιεύσεων.
· Διαχειρίζεται τις σχέσεις του νομικού προσώπου με τον ηλεκτρονικό και έντυπο τύπο και τα μέσα μαζικής ενημέρωσης και επιμελείται των δημοσιευμάτων και των δελτίων τύπου.

ΑΡΘΡΟ 3

ΑΡΜΟΔΙΟΤΗΤΕΣ ΤΜΗΜΑΤΟΣ ΠΟΛΙΤΙΣΤΙΚΩΝ & ΑΘΛΗΤΙΚΩΝ ΔΡΑΣΤΗΡΙΟΤΗΤΩΝ


Το εν λόγω είναι αρμόδιο για την αποτελεσματική εφαρμογή προγραμμάτων πολιτιστικών και αθλητικών δράσεων, σε συνεργασία με τις αρμόδιες υπηρεσίες του Δήμου Πύργου. Επίσης, είναι αρμόδιο για την εφαρμογή διαδικασιών που αποσκοπούν στην ορθολογική διοίκηση/διαχείριση του ανθρώπινου δυναμικού του νομικού προσώπου και την παροχή υπηρεσιών διοικητικής – οικονομικής – ταμειακής – τεχνικής υποστήριξης. 
Οι αρμοδιότητες των επί μέρους οργανικών μονάδων του Τμήματος Πολιτιστικών και Αθλητικών Δραστηριοτήτων είναι οι εξής:
1. ΑΡΜΟΔΙΟΤΗΤΕΣ ΓΡΑΦΕΙΟΥ ΥΠΗΡΕΣΙΩΝ ΥΠΟΣΤΗΡΙΞΗΣ
· ΥΠΗΡΕΣΙΕΣ ΔΙΟΙΚΗΤΙΚΗΣ ΥΠΟΣΤΗΡΙΞΗΣ του νομικού προσώπου 

Τήρηση κεντρικού πρωτοκόλλου και αρχείου, διεκπεραίωση αλληλογραφίας,  θέματα προσωπικού, θέματα μισθοδοσίας/αδειών/ωραρίου εργαζομένων κλπ. Επιπλέον, καταχώρηση και διαχείριση αιτήσεων εγγραφής  ή διαγραφής μελών στα διάφορα τμήματα (πχ χορού, θεάτρου).
· ΥΠΗΡΕΣΙΕΣ ΟΙΚΟΝΟΜΙΚΗΣ ΥΠΟΣΤΗΡΙΞΗΣ του νομικού προσώπου 

Σύνταξη προϋπολογισμού, σύνταξη ισολογισμού και αποτελεσμάτων χρήσης, τήρηση συστήματος λογιστικής απεικόνισης και αντίστοιχων λογιστικών βιβλίων, μισθοδοσία,  έκδοση χρηματικών ενταλμάτων πληρωμής κλπ. Επιπλέον, μέριμνα για την τακτοποίηση των οικονομικών υποχρεώσεων των μελών των διαφόρων τμημάτων (πχ χορού, θεάτρου, ζωγραφικής) καθώς και των οικονομικών υποχρεώσεων (συνδρομή) των αθλητικών συλλόγων και σωματείων που κάνουν χρήση των αθλητικών εγκαταστάσεων.

· ΥΠΗΡΕΣΙΕΣ ΤΑΜΕΙΑΚΗΣ ΥΠΟΣΤΗΡΙΞΗΣ του νομικού προσώπου

Σύνταξη ταμειακού απολογισμού, ταμειακή διαχείριση και λειτουργία, πληρωμή χρηματικών ενταλμάτων, είσπραξη δικαιωμάτων/εισφορών/συνδρομών, απόδοση φόρων/τελών/ασφαλιστικών εισφορών κλπ.

· ΥΠΗΡΕΣΙΕΣ ΤΕΧΝΙΚΗΣ ΥΠΟΣΤΗΡΙΞΗΣ του νομικού προσώπου

Τήρηση αρχείου  κινητής περιουσίας/ακίνητης περιουσίας/τεχνολογικού και λοιπού εξοπλισμού/αναλώσιμων υλικών, συντήρηση/βελτίωση/επέκταση των εγκαταστάσεων, καθαριότητα εγκαταστάσεων και κοινοχρήστων χώρων, προμήθειες υλικών και εξοπλισμού, μισθώσεις, εκμισθώσεις, εργασίες, έργα κλπ.

Το σύνολο ή μέρος των υπηρεσιών υποστήριξης μπορεί να παρέχεται στο νομικό πρόσωπο από τον Δήμο Πύργου.

2. ΑΡΜΟΔΙΟΤΗΤΕΣ ΓΡΑΦΕΙΟΥ ΠΟΛΙΤΙΣΤΙΚΩΝ ΔΡΑΣΤΗΡΙΟΤΗΤΩΝ

ΙΣΤΟΡΙΚΟ & ΛΑΟΓΡΑΦΙΚΟ ΑΡΧΕΙΟ – ΒΙΒΛΙΟΘΗΚΕΣ 
· Μεριμνά για τη  διαφύλαξη και ανάδειξη της πολιτιστικής κληρονομιάς. 

· Ασχολείται με την έρευνα και συγκέντρωση έργων τέχνης, κειμηλίων και άλλων αντικειμένων. Συνεργάζεται με όλους τους τοπικούς φορείς για την εύρεση και  διάσωση αρχειακού υλικού.

· Οργανώνει την έκθεση και προβολή των αρχείων σε επισκέπτες. 

· Φροντίζει για την αποτελεσματική και αποδοτική λειτουργία της βιβλιοθήκης.

· Παρέχει υπηρεσίες δανειστικής βιβλιοθήκης.
· Παρακολουθεί τις νέες εκδόσεις και μεριμνά  για τον εμπλουτισμό των συλλογών με πάσης φύσεως έντυπο υλικό (βιβλία, εφημερίδες, περιοδικά κ.α.) μέσω της ανταλλαγής αντιτύπων με άλλες βιβλιοθήκες ή ιδρύματα καθώς και μέσω δωρεών.
· Εισηγείται την αγορά νέου υλικού, φροντίζει για την ταξινόμησή του και την ενημέρωση των καταλόγων.
· Φροντίζει για την καταλογράφηση και ευρετηρίαση του ιστορικού και λαογραφικού αρχείου και του υλικού της βιβλιοθήκης.
ΜΟΥΣΕΙΑ – ΠΙΝΑΚΟΘΗΚΕΣ 
· Φροντίζει για την αποτελεσματική λειτουργία των τοπικών μουσείων και πινακοθηκών. 
· Μεριμνά για τη διασφάλιση των εκθεμάτων των μουσείων και των πινακοθηκών, τη συντήρησή τους αλλά και την αποκατάσταση πιθανών φθορών.

· Διοργανώνει, σε συνεργασία με τους τοπικούς φορείς, εκδηλώσεις προβολής.
· Φροντίζει για την καταλογράφηση του υλικού καθώς και για την ψηφιοποίησή του.

ΚΑΛΛΙΤΕΧΝΙΚΗ ΕΚΠΑΙΔΕΥΣΗ
Τομέας «ΧΟΡΟΣ»
· Δημιουργία ομίλου λαϊκών χορών και υποβοήθηση του έργου ιδιωτικών και ερασιτεχνικών ομίλων.

· Δημιουργία τμημάτων και διδασκαλία παραδοσιακών ελληνικών χορών, κλασσικού μπαλέτου, σύγχρονου χορού, ρυθμικής γυμναστικής κλπ. 

Τομέας «ΘΕΑΤΡΟ – ΚΙΝΗΜΑΤΟΓΡΑΦΟΣ – ΦΩΤΟΓΡΑΦΙΑ»
· Έχει την ευθύνη διδασκαλίας  της θεατρική τέχνης (υποκριτική – θεατρολογία), του κινηματογράφου και της τέχνης της φωτογραφίας.

· Έχει την ευθύνη δημιουργίας και λειτουργίας θεατρικού ομίλου και υποβοήθησης του έργου ιδιωτικών ερασιτεχνικών ομίλων.
· Διοργάνωση θεατρικών και κινηματογραφικών παραστάσεων.

· Έχει την ευθύνη λειτουργίας των θεατρικών σκηνών καθώς και του χειμερινού ή/και θερινού κινηματογράφου του Δήμου.

Τομέας «ΕΙΚΑΣΤΙΚΕΣ ΤΕΧΝΕΣ»
· Δημιουργία τμημάτων και παράδοση μαθημάτων ζωγραφικής, γλυπτικής κ.α. εικαστικών τεχνών.

· Διοργάνωση εκθέσεων με έργα μαθητών.

Τομέας «ΕΦΑΡΜΟΣΜΕΝΕΣ ΤΕΧΝΕΣ»
· Δημιουργία τμημάτων και διδασκαλία υφαντικής, χειροτεχνίας, σκηνογραφίας, ενδυματολογίας, αγιογραφίας, κεραμικής, γλυπτικής,  ξυλογλυπτικής κ.α. τεχνών.

· Διοργάνωση εκθέσεων με έργα μαθητών.

Στους ως άνω τομείς της καλλιτεχνικής εκπαίδευσης δύναται η επιβολή οικονομικής συμμετοχής /συνδρομής των μελών, κατόπιν απόφασης του Διοικητικού Συμβουλίου και ελέγχου νομιμότητας αυτής.
ΠΟΛΙΤΙΣΤΙΚΕΣ ΕΚΔΗΛΩΣΕΙΣ
· Σχεδιάζει και εισηγείται, με τη συνεργασία της αρμόδιας υπηρεσίας του Δήμου Πύργου, την υλοποίηση προγραμμάτων πολιτιστικών/καλλιτεχνικών δραστηριοτήτων.

· Στο πλαίσιο των εγκεκριμένων προγραμμάτων, διοργανώνει κάθε είδους εκδηλώσεις όπως θεατρικές και κινηματογραφικές παραστάσεις, εκθέσεις, μουσικές εκδηλώσεις, διαλέξεις, τοπικά φεστιβάλ κλπ.

· Έχει την ευθύνη προετοιμασίας των ανωτέρω εκδηλώσεων από την έρευνα για την εξεύρεση των κατάλληλων συντελεστών (πχ μουσικά συγκροτήματα, θίασοι κλπ) μέχρι της διαπραγμάτευσης και εισήγησης των όρων των σχετικών συμβάσεων.

· Μεριμνά για τον προγραμματισμό και την υλοποίηση κάθε είδους προμηθειών και τεχνικών εργασιών που απαιτούνται για την πραγματοποίηση των ανωτέρω εκδηλώσεων.

· Έχει την ευθύνη παρακολούθησης και συντονισμού της υλοποίησης των εκδηλώσεων μέχρι και της ολοκλήρωσης των οικονομικών υποχρεώσεων προς τους συντελεστές.

· Μεριμνά για την κατάρτιση του προϋπολογισμού κάθε εκδήλωσης καθώς και του αντίστοιχου απολογισμού, τον οποίο υποβάλει στον Προϊστάμενο του Τμήματος Πολιτιστικών και Αθλητικών Δραστηριοτήτων μαζί με άλλα σχετικά στοιχεία της εκδήλωσης.

3. ΑΡΜΟΔΙΟΤΗΤΕΣ ΓΡΑΦΕΙΟΥ ΑΘΛΗΤΙΚΩΝ ΔΡΑΣΤΗΡΙΟΤΗΤΩΝ

ΑΘΛΗΤΙΚΕΣ ΕΓΚΑΤΑΣΤΑΣΕΙΣ

· Επιβλέπει και επιμελείται της λειτουργίας των αθλητικών εγκαταστάσεων. Προσδιορίζει τις ανάγκες σε εργασίες συντήρησης και αποκατάστασης βλαβών και ενημερώνει τον τομέα τεχνικής υποστήριξης για την υλοποίησή τους. Παρακολουθεί την εκτέλεση των εν λόγω εργασιών.

· Φροντίζει και έχει την ευθύνη συντήρησης όλων των εγκαταστάσεων και συγκεκριμένα:
των κτιριακών / ηλεκτρολογικών / υδραυλικών / θερμοϋδραυλικών / υπαίθριων / ξυλουργικών εγκαταστάσεων,  της κολυμβητικής δεξαμενής, των χλοοτάπητων, των κήπων και παρτεριών.

· Ελέγχει και επιμελείται της καλής λειτουργίας των οργάνων γυμναστικής, των ηχητικών συστημάτων, των εν γένει φορητών ή σταθερών εξαρτημάτων που χρησιμοποιούνται στους χώρους άθλησης.

· Μεριμνά για τον έλεγχο – τουλάχιστον μία φορά τον χρόνο – της λειτουργίας των μηχανολογικών εγκαταστάσεων από αρμόδιο μηχανικό της Διεύθυνσης Τεχνικών Υπηρεσιών και Περιβάλλοντος του Δήμου Πύργου.
· Προσδιορίζει  τις προμήθειες των απαιτούμενων υλικών για τη λειτουργία των αθλητικών εγκαταστάσεων και εισηγείται στο αρμόδιο γραφείο την προμήθειά τους.

· Μεριμνά για τη φύλαξη, συντήρηση και επισκευή του υλικού και εξοπλισμού των αθλητικών εγκαταστάσεων.

· Μεριμνά για την καθαριότητα των εγκαταστάσεων και του εξοπλισμού τους.

· Καθορίζει τις προπονήσεις των αθλητικών συλλόγων/σωματείων/ομάδων στο γήπεδο ποδοσφαίρου, σε συνεργασία με το μέλος του Διοικητικού Συμβουλίου που έχει ορισθεί   υπεύθυνος.
· Προετοιμάζει τις εγκαταστάσεις για  τη διεξαγωγή αθλητικών γεγονότων με την τοποθέτηση και επίβλεψη λειτουργίας του αντίστοιχου για το κάθε άθλημα και εκδήλωση εξοπλισμού.

· Επιμελείται της χάραξης γραμμών στους αγωνιστικούς χώρους.
· Τηρεί ενημερωτικά μητρώα για όλες τις εγκαταστάσεις/υλικά/εξαρτήματα/όργανα και διατηρεί αποθήκη υλικών και εξοπλισμού.

· Ενημερώνει τους αθλητικούς συλλόγους /σωματεία που κάνουν χρήση των αθλητικών εγκαταστάσεων (πχ κολυμβητήριο, γήπεδο ποδοσφαίρου κλπ) για την οικονομική συνδρομή που δύναται να τους επιβληθεί, κατόπιν απόφασης του Διοικητικού Συμβουλίου και ελέγχου νομιμότητας αυτής.
Στο πλαίσιο λειτουργίας των αθλητικών εγκαταστάσεων λειτουργεί τομέας υγειονομικής μέριμνας με ειδικότερες αρμοδιότητες:

· Μεριμνά για την εξασφάλιση της υγειονομικής κάλυψης των αθλουμένων, για την αποφυγή ατυχημάτων αλλά και την αντιμετώπιση καταστάσεων σε περιπτώσεις ατυχημάτων.

· Φροντίζει για την εξασφάλιση κατάλληλου εξοπλισμού και μέσων καθώς και για την άμεση παροχή υγειονομικής περίθαλψης στους ευρισκόμενους στους χώρους άθλησης.

· Μεριμνά για την αποφυγή ατυχημάτων κατά την ώρα της άθληση καθώς και για την παροχή πρώτων βοηθειών και την αντιμετώπιση έκτακτων περιστατικών (τραυματισμοί, κακώσεις κλπ).

· Παρευρίσκεται σε όλες τις αθλητικές διοργανώσεις χάριν της ασφάλειας των αθλουμένων.

· Συλλέγει ιατρικές βεβαιώσεις των αθλούμενων, ως προϋπόθεση για την συμμετοχή τους στα αθλητικά προγράμματα, και τηρεί σχετικό ιατρικό αρχείο.

· Ενημερώνει τους αθλητικούς επιστήμονες για τυχόν ιατρικά προβλήματα των αθλούμενων και συμβάλλει στην κατάρτιση εξειδικευμένων αθλητικών προγραμμάτων που αφορούν στην εκγύμναση ιδιαίτερων αθλητικών πληθυσμών.

ΑΘΛΗΤΙΚΑ ΠΡΟΓΡΑΜΜΑΤΑ & ΕΚΔΗΛΩΣΕΙΣ
· Οργανώνει κάθε είδους αθλητικών εκδηλώσεων, σε συνεργασία με τις αρμόδιες υπηρεσίες του Δήμου Πύργου ή/και σε συνεργασία με αθλητικούς φορείς που δραστηριοποιούνται στα όριά του.

· Υλοποιεί προγράμματα άθλησης για όλους (ΠΑγΟ).

· Υλοποιεί προγράμματα άθλησης για άτομα με ειδικές ανάγκες (ΑΜΕΑ).

· Συντάσσει και εισηγείται τα ωρολόγια προγράμματα λειτουργίας των χώρων άθλησης και του προσωπικού (γυμναστές κλπ).
· Οργανώνει, υλοποιεί και συμμετέχει σε συνέδρια, επιμορφωτικά προγράμματα, σεμινάρια, τουρνουά κλπ. 

· Επιμελείται της υποδοχής, φιλοξενίας και ξενάγησης προσωπικοτήτων/ αθλητών/ομάδων.

· Φροντίζει για την εκπόνηση και εφαρμογή χορηγικών προγραμμάτων των εκδηλώσεων.

· Εισηγείται και μεριμνά για την αξιοποίηση των αθλητικών εγκαταστάσεων για την ανάπτυξη επιχειρηματικότητας (διαμόρφωση εστιατορίων, κυλικείων, τοποθέτηση διαφημιστικών πινακίδων, ενοικίαση εγκαταστάσεων για την οργάνωση εκδηλώσεων, εκθέσεων κλπ).

· Μεριμνά για την κατάρτιση του προϋπολογισμού κάθε προγράμματος και εκδήλωσης καθώς και του αντίστοιχου απολογισμού, τον οποίο υποβάλει στον Προϊστάμενο του Τμήματος Πολιτιστικών & Αθλητικών Δραστηριοτήτων μαζί με άλλα σχετικά στοιχεία της εκδήλωσης.

ΑΡΘΡΟ 4

ΔΙΟΙΚΗΣΗ – ΕΠΟΠΤΕΙΑ – ΣΥΝΤΟΝΙΣΜΟΣ
Το νομικό πρόσωπο διοικείται από το Διοικητικό Συμβούλιο που ορίζεται από το Δημοτικό Συμβούλιο του Δήμου Πύργου, από το οποίο εξαρτάται και εποπτεύεται, όπως ορίζεται ειδικότερα  από τις κείμενες διατάξεις.  Ο σχεδιασμός, η οργάνωση και υλοποίηση των πολιτιστικών και αθλητικών δραστηριοτήτων/εκδηλώσεων γίνεται με απόφαση του Διοικητικού Συμβουλίου.

Των υπηρεσιών του νομικού προσώπου προΐσταται ο Πρόεδρος του Διοικητικού Συμβουλίου, ο οποίος εποπτεύει και ελέγχει τις υπηρεσίες προς εξασφάλιση της επίτευξης των στόχων και προγραμμάτων που αποφασίζονται από το Διοικητικό Συμβούλιο. Σε περίπτωση απουσίας ή κωλύματος τον αναπληρώνει ο Αντιπρόεδρος του Διοικητικού Συμβουλίου.

Για την καλύτερη εξυπηρέτηση των κατοίκων είναι δυνατόν να λειτουργήσουν στις Δημοτικές Ενότητες Πύργου, Βώλακος, Ιάρδανου και Ωλένης αποκεντρωμένες υπηρεσίες των διαφόρων υπηρεσιών του νομικού προσώπου υπό μορφή παραρτημάτων. Τα παραρτήματα αυτά ανήκουν διοικητικά στις αντίστοιχες υπηρεσίες/οργανικές μονάδες του νομικού προσώπου. Ενδεικτικά αναφέρονται:

Παράρτημα Ιστορικού & Λαογραφικού Αρχείου – Βιβλιοθηκών 

Παράρτημα Μουσείων – Πινακοθηκών

Παράρτημα Καλλιτεχνικής Εκπαίδευσης

Παράρτημα αθλητικών προγραμμάτων & δραστηριοτήτων 

Για τη βελτίωση της αποτελεσματικότητας και απόδοσης του έργου του νομικού προσώπου είναι δυνατόν να ορισθούν:

· Μόνιμες ή κατά περίπτωση διατμηματικές επιτροπές ή ομάδες εργασίας.

· Ομάδες διοίκησης έργου ή προγράμματος.

· Συντονιστές για την εκτέλεση έργων ή προγραμμάτων με αξιοποίηση προσωπικού από διάφορες διοικητικές ενότητες.
ΑΡΘΡΟ 5

ΑΡΜΟΔΙΟΤΗΤΕΣ ΠΡΟΙΣΤΑΜΕΝΟΥ
Ο Προϊστάμενος του Τμήματος Πολιτιστικών και Αθλητικών Δραστηριοτήτων ευθύνεται για την αποτελεσματική και αποδοτική εκτέλεση των λειτουργιών του τμήματος προγραμματίζοντας – οργανώνοντας – συντονίζοντας – ελέγχοντας τις επί μέρους οργανικές μονάδες έτσι ώστε να εκπληρώνονται οι στόχοι του νομικού προσώπου με βάση τα αντίστοιχα προγράμματα δράσης. Ειδικότερα ο Προϊστάμενος:

· Διατυπώνει, σε συνεργασία με το ιεραρχικά ανώτερο διοικητικό επίπεδο, τους στόχους και τα προγράμματα δράσης καθώς και τους αντίστοιχους προϋπολογισμούς.

· Φροντίζει για την υλοποίηση των αποφάσεων των ιεραρχικά ανώτερων διοικητικών επιπέδων.

· Μεριμνά για τη στελέχωση, την οργάνωση, τον συντονισμό και τον έλεγχο των δραστηριοτήτων του τμήματος με τρόπο ώστε να υλοποιούνται αποτελεσματικά τα προγράμματα δράσης και οι κατά περίπτωση αποφάσεις ή εντολές. 

· Μεριμνά για τη βελτίωση της αποτελεσματικότητας της δράσης του τμήματος, τη βελτίωση της απόδοσης του ανθρώπινου δυναμικού και των τεχνικών μέσων, την καλύτερη εξυπηρέτηση των δημοτών και την καλύτερη ανταπόκριση στις τοπικές ανάγκες.
· Έχει την ευθύνη ελέγχου και θεώρησης όλων των εγγράφων των υπαλλήλων της διοικητικής ενότητας που εποπτεύει.

· Ετοιμάζει τους περιοδικούς απολογισμούς και τους αντίστοιχους απολογισμούς των προγραμμάτων δράσεις του τμήματος πολιτιστικών και αθλητικών δραστηριοτήτων.

· Παραλαμβάνει την αλληλογραφία, την χαρακτηρίζει και τη διανέμει στις αρμόδιες υπηρεσιακές μονάδες ή υπαλλήλους παρέχοντας τις αναγκαίες οδηγίες για τις ενέργειες που πρέπει να γίνουν.

· Εισηγείται διάφορα θέματα προς τον Πρόεδρο του Διοικητικού Συμβουλίου και παρίσταται, εφόσον απαιτηθεί, στις συνεδριάσεις συλλογικών οργάνων και επιτροπών.

ΑΡΘΡΟ 6

ΚΑΝΟΝΙΣΜΟΣ ΛΕΙΤΟΥΡΓΙΑΣ ΥΠΗΡΕΣΙΩΝ
Οι αναφερόμενες στον παρόντα Ο.Ε.Υ. αρμοδιότητες των επί μέρους οργανικών μονάδων του Τμήματος Πολιτιστικών και Αθλητικών Δραστηριοτήτων θεωρούνται ως η γενική περιγραφή του ρόλου τους και αποτελούν το βασικό πλαίσιο λειτουργίας τους. Λεπτομερέστερες περιγραφές αρμοδιοτήτων μπορούν να γίνουν με τη σύνταξη κανονισμών λειτουργίας των οργανικών  μονάδων.

Ο λεπτομερής τρόπος λειτουργίας της κάθε οργανικής μονάδας, η διάρθρωση σε γραφεία, οι θέσεις εργασίας της κάθε οργανικής μονάδας, οι περιγραφές καθηκόντων, οι διαδικασίες διοίκησης και λειτουργίας της μονάδας ορίζονται με αποφάσεις του Προέδρου του νομικού προσώπου. 
ΑΡΘΡΟ 7

ΠΡΟΣΩΡΙΝΕΣ/ΠΡΟΣΩΠΟΠΑΓΕΙΣ ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΔ

Στο άρθρο αυτό προβλέπονται προσωρινές/προσωποπαγείς θέσεις για το μόνιμο προσωπικό του νομικού προσώπου που περιλαμβάνεται στην αριθμ.πρωτ. 24/14-09-2011 διαπιστωτική πράξη του Προέδρου καθώς και νέες προσωρινές/προσωποπαγείς θέσεις μόνιμου προσωπικού. Οι θέσεις αυτές διακρίνονται στις εξής κατηγορίες: Πανεπιστημιακής Εκπαίδευσης (ΠΕ), Τεχνολογικής Εκπαίδευσης (ΤΕ), Δευτεροβάθμιας Εκπαίδευσης (ΔΕ) και Υποχρεωτικής Εκπαίδευσης (ΥΕ).

Στις ως άνω κατηγορίες εκπαίδευσης υπάγονται οι εξής κλάδοι και προβλέπονται αντίστοιχα οι παρακάτω προσωρινές/προσωποπαγείς θέσεις:

	ΚΛΑΔΟΣ
	ΑΡΙΘΜΟΣ ΘΕΣΕΩΝ

	ΠΕ Φυσικής Αγωγής και Αθλητισμού 
	  1

	ΤΕ Διοικητικών – Λογιστικών 
	  1

	ΔΕ 1 Διοικητικού – Οικονομικού 
	  1

	ΔΕ 24 Τεχνιτών (Ηλεκτρολόγων)
	  2

	ΔΕ Τεχνικών – Ηλεκτρολόγων 
	  1

	ΔΕ 30 Τεχνιτών (Υδραυλικών)
	  1

	ΔΕ Τεχνιτών – Υδραυλικών 
	  1

	ΥΕ Φυλάκων
	  1

	ΥΕ 1 Φυλάκων
	  1

	ΥΕ Κλητήρων – Γενικών Καθηκόντων 
	  2

	ΥΕ Καθαριότητας Εσωτερικών Χώρων
	  2

	ΣΥΝΟΛΟ ΠΡΟΣΩΡΙΝΩΝ/ΠΡΟΣΩΠΟΠΑΓΩΝ ΘΕΣΕΩΝ
	14


Οι θέσεις αυτές κενούμενες με οποιονδήποτε τρόπο καταργούνται.

ΑΡΘΡΟ 8

ΠΡΟΣΩΠΙΚΟ ΙΔΟΧ – ΣΥΜΒΑΣΕΙΣ ΜΙΣΘΩΣΗΣ ΕΡΓΟΥ

Προβλέπονται  δέκα (10) θέσεις προσωπικού με σύμβαση εργασίας ιδιωτικού δικαίου ορισμένου χρόνου, διαφόρων ειδικοτήτων, για αντιμετώπιση εποχιακών ή άλλων περιοδικών ή πρόσκαιρων αναγκών σύμφωνα με τις κείμενες διατάξεις. Επίσης, προβλέπεται η δυνατότητα πρόσληψης προσωπικού – οκτώ (8) θέσεων διαφόρων ειδικοτήτων – με σύμβαση μίσθωσης έργου. Τόσο το προσωπικό ΙΔΟΧ όσο και το προσωπικό με σύμβαση μίσθωσης έργου προσλαμβάνεται σύμφωνα με τις κείμενες διατάξεις και εφόσον έχει προβλεφθεί στον προϋπολογισμό του νομικού προσώπου η σχετική δαπάνη.

ΠΡΟΙΣΤΑΜΕΝΟΣ ΥΠΗΡΕΣΙΩΝ
Προϊστάμενοι του Τμήματος Πολιτιστικών και Αθλητικών Δραστηριοτήτων καθώς και του Αυτοτελούς Γραφείου τοποθετούνται, σύμφωνα με τις κείμενες διατάξεις, υπάλληλοι των ακόλουθων κλάδων:

	ΔΙΟΙΚΗΤΙΚΗ ΕΝΟΤΗΤΑ
(Οργανική μονάδα)
	ΚΛΑΔΟΣ 


	Τμήμα Πολιτιστικών & Αθλητικών Δραστηριοτήτων
	ΠΕ 1, εν ελλείψει ΤΕ 17, εν ελλείψει ΔΕ 1

	Αυτοτελές Γραφείο Διοίκησης, Επικοινωνίας & Δημοσίων Σχέσεων
	ΠΕ 1, εν ελλείψει ΤΕ 17, εν ελλείψει ΔΕ 1


ΑΡΘΡΟ 10

ΤΕΛΙΚΕΣ ΔΙΑΤΑΞΕΙΣ

Κατά την έναρξη της ισχύος του παρόντος Οργανισμού οι υπηρετούντες στο νομικό πρόσωπο υπάλληλοι κατατάσσονται στις αντίστοιχες θέσεις των σχετικών κλάδων. Η κατανομή του προσωπικού στις επί μέρους οργανικές  μονάδες γίνεται με απόφαση του Προέδρου του Διοικητικού Συμβουλίου, λαμβάνοντας υπόψη τις λειτουργικές ανάγκες των μονάδων, τα προσόντα, την πείρα και τις ειδικές γνώσεις των υπαλλήλων.

Η ισχύς του παρόντος Οργανισμού Εσωτερικών Υπηρεσιών αρχίζει από τη δημοσίευσή του στην Εφημερίδα της Κυβερνήσεως, οπότε παύει να ισχύει κάθε προηγούμενη σχετική απόφαση.
ΑΚΡΟΤΕΛΕΥΤΙΟ ΑΡΘΡΟ

ΚΑΛΥΨΗ ΔΑΠΑΝΗΣ

Από την απόφαση αυτή προκαλείται δαπάνη ύψους 33.550,00 €  για το τρέχον έτος 2012 που θα καλυφθεί από τους ΚΑ 15.6011,  15.6051  και 15.6055 του προϋπολογισμού του νομικού προσώπου. Για τα επόμενα έτη προκαλείται ετήσια δαπάνη ύψους 67.100,00 € η οποία θα προβλέπεται στους αντίστοιχους προϋπολογισμούς. 

